FIŞĂ ANALITICĂ DE EVIDENŢĂ PENTRU TEZAUR / DEPOZIT

În vederea clasării, tezaurele şi depozitele se fişează complet şi se întocmeşte un dosar de clasare într-o singură tranşă. Dosarul de clasare trebuie să cuprindă:

•	cerere
•	raport de expertiză
•	fişa de tezaur / depozit însoţită de fişele de obiect.

Pentru fiecare tezaur / depozit se completează o fişă specială şi, în conexiune cu aceasta, fişe colective sau individuale pentru monedele / obiectele care îl alcătuiesc.
Fişe colective se întocmesc atunci când mai multe piese corespund întocmai ca emitent, atelier, datare şi descriere. Fiecare piesă va fi individualizată prin date tehnice (pentru monede – ax (Av / Rv), greutate, dimensiuni) şi număr de inventar.
Când spaţiul oferit de fişă nu este de ajuns se anexează acesteia o listă suplimentară sau un tabel în care se completează datele necesare.

Exemplu de anexă pentru fişa colectivă (tezaur monetar):

Nr. inventar	Av / Rv	Greutate	Dimensiuni	Observaţii	
33690	1	2,96 g	18x19 mm		
33664	1	2,93 g	18x19,4 mm	Perforată	
33712	12	2,79 g	17,2x19,2 mm		

DOMENIUL

Se va completa cu numele domeniului în care se încadrează tezaurul / depozitul.
 
Exemple:
DOMENIUL:		NUMISMATICĂ
DOMENIUL:		ARHEOLOGIE

DEŢINĂTOR

Câmpul  se completează cu numele întreg sau cu sigla instituţiei culturale care deţine bunul ce urmează a fi fişat, urmat de localitatea de reşedinţă.

COD DEŢINĂTOR

Conţine codul deţinătorului bunului cultural (muzeu, colecţie aparţinând cultelor, colecţie şcolară, etc.), conform Listei de autoritate "Deţinători", iniţiată în 1980 şi completată permanent de atunci la CIMEC. Codul de deţinător unic la nivel naţional a fost acordat pe unitate fizică distinctă (sediu de muzeu, sediu de secţie a unui muzeu), deci pe adresă, pentru a permite indicarea cât mai precisă a locaţiei deţinătorului şi, respectiv, a bunului fişat. Codul unui deţinător se menţine neschimbat, indiferent de modificările de denumire, adresă, subordonare administrativă apărute de-a lungul timpului, permiţând identificarea deţinătorului.
Dacă nu cunoaşteţi codul de deţinător, consultaţi lista de deţinători, identificaţi deţinătorul după judeţ, localitate, denumire, adresă şi preluaţi codul numeric al acestuia. Dacă deţinătorul căutat nu există în listă, solicitaţi la CIMEC înscrierea deţinătorului în listă şi acordarea unui cod.
Pentru obiectele aflate în custodie, se completează codul deţinătorului de la care este luat bunul în custodie.

Exemple:
COD DEŢINĂTOR:		6900500 (pentru Muzeul Naţional al Unirii Alba Iulia)
COD DEŢINĂTOR:		7083500 (pentru Muzeul Municipiului Bucureşti)

NR. INVENTAR

Câmpul conţine numerele de inventar actuale ale pieselor din tezaur / depozit. Acestea pot fi cifre, combinaţii de sigle şi cifre, un număr cu subnumere etc.

Exemple:
NR. INVENTAR:	30975 - 31270
NR. INVENTAR:	253789 - 253900, 254100 - 254345
NR. INVENTAR:	O. 1250 - O. 1280, O. 1285, O. 1289 - O. 1294, O. 1300

NR. INVENTAR VECHI

Câmpul conţine numărul vechi din registrul de inventar. Numărul de inventar vechi este necesar pentru a se stabili concordanţe între numărul de inventar actual şi cel care a apărut în cataloage sau în publicaţii mai vechi.

COLECŢIE

Câmpul se va completa cu denumirea colecţiei din care face parte tezaurul / depozitul fişat (conform clasificării colecţiilor din muzeu)

Exemple:
COLECŢIE:		Numismatică
COLECŢIE:		Orghidan

Notă: Câmpul poate fi completat şi cu numele colecţionarului sau / şi cu numele colecţiei, atunci când este cazul unei donaţii sau achiziţii constituite, intrate în posesia muzeului.

NR. INVENTAR COLECŢIE

Câmpul conţine numărul de inventar al colecţiei din care face parte piesa. Este necesar din aceleaşi considerente ca în cazul NR. INVENTAR.

CLASAT

Câmpul conţine informaţii despre regimul de protecţie al specimenului, prevăzut Câmpul conţine informaţii despre regimul de protecţie al specimenului, prevăzut de Legea 182/2000  şi conform Normelor de clasare.
Se alege opţiunea "clasat", în cazul în care specimenul a fost clasat în urma validării propunerii de clasare, înaintată de deţinător, de către Comisia Naţională a Muzeelor şi Colecţiilor, în categoria „tezaur” sau „fond” (cf. Legii pentru modificarea şi completarea Legii nr. 182/2000 privind protejarea patrimoniului cultural naţional mobil (Monitorul Oficial nr.10 din 8 ianuarie 2007). Dacă opţiunea nu este valabilă, nu se va bifa.

ORDIN NR. 

Câmpul consemnează numărul ordinului de ministru prin care a fost validată propunerea de clasare a obiectului fişat. 

DATA

Câmpul consemnează data la care a fost validată propunerea de clasare a obiectului fişat. 
Informaţia se completează în câmp după formula: ZZ.LL.AAAA.

POZIŢIA

Se va consemna numărul din lista anexată ordinului de ministru la care se regăseşte obiectul clasat.

TEZAUR

Cuprinde numele tezaurului, depozitului etc., din care face parte piesa, cel mai adesea numele localităţii în care s-a făcut descoperirea. În funcţie de situaţie, denumirea localităţii (a sitului arheologic) poate fi urmată de anul descoperirii, de un număr care să specifice despre al câtelea tezaur provenit din aceeaşi localitate este vorba, de numele străzii sau al cartierului unde a fost descoperit respectivul tezaur etc.

Exemple:	
TEZAUR/ANSAMBLU:		TEZ. SADOVA
TEZAUR/ANSAMBLU:		TEZ. SĂHĂTENI/1900
TEZAUR/ANSAMBLU:		TEZ. BUCUREŞTI/STR. BAICULUI
TEZAUR/ANSAMBLU:		TEZ. CONSTANŢA/CARTIER TOMIS NORD
TEZAUR/ANSAMBLU:		TEZ. APULUM IV

În cazul în care s-a schimbat numele localităţii în care a fost descoperit un tezaur, este de preferat să se păstreze denumirea sub care el a intrat în circuitul ştiinţific.

Dacă se ştie sigur că un lot de piese reprezintă un tezaur sau o parte dintr-un tezaur, dar nu se cunoaşte exact provenienţa, se completează denumirea zonei în care este posibil să fi fost descoperit (Ex: Tezaur Dobrogea) sau “Tezaur neprecizat”.

Atunci când un lot de piese fără provenienţă cunoscută are o structură corespunzătoare tezaurelor din perioada în care au circulat piesele respective se va completa: “Tezaur ?”

NUMĂR PIESE

Conţine o cifră care indică numărul total de piese din tezaur / depozit.

MATERIAL

Conţine materialul din care sunt realizate piesele din tezaur / depozit. În caz că nu se cunoaşte, se dau totuşi nişte indicaţii (culoare etc.)

Exemple:
MATERIAL:		AV
MATERIAL:		25 AR, 30 AV
MATERIAL:		Bronz
MATERIAL:		Metal comun

GREUTATE TOTALĂ

Conţine greutatea totală a pieselor din tezaur / depozit, în grame, menţionându-se şi primele două zecimale.

Exemple:	
GREUTATE TOTALĂ:		742,35

EPOCĂ / PERIOADĂ

Cuprinde denumirea epocii sau a perioadei istorice în care se încadrează tezaurul / depozitul fişat. Dacă nu se poate preciza nici cu aproximaţie epoca sau perioada se completează cu termenul NECUNOSCUTĂ.
Notă: Este de dorit a se scrie numai numele epocii fără cuvântul "epoca", acolo unde nu este afectat înţelesul termenului (de exemplu LATÈNE, nu EPOCA LATÈNE, dar EPOCA BRONZULUI, nu BRONZ sau BRONZULUI).

Exemplu:
EPOCĂ / PERIOADĂ:		Hallstatt

CULTURĂ / ETNIE

Conţine denumirea culturii arheologice căreia îi este atribuit tezaurul / depozitul fişat.
Notă: Este de dorit a se scrie numai numele culturii fără cuvântul "cultura", acolo unde nu este afectat înţelesul termenului (de exemplu CUCUTENI, nu CULTURA CUCUTENI, dar CULTURA CERAMICII LINIARE, nu CERAMICA LINIARĂ sau CERAMICII LINIARE).

Exemplu:
CULTURĂ:	Wietenberg

FAZĂ CULTURALĂ

Conţine denumirea sau sigla fazei culturale.

Exemplu:
FAZĂ CULTURALĂ:	Bălinteşti-Cioinagi [pentru CULTURA: Monteoru]

MEDIU CULTURAL

Conţine denumirea culturii sau etniei atribuite mediului în care au fost descoperite şi/sau utilizate obiecte produse în altă cultură. 
Se completează pentru obiectele care constituie importuri într-un anumit mediu cultural, iar la rubrica "Cultură" se completează numele culturii în care a fost produs bunul cultural.

Exemplu:
MEDIU CULTURAL:	Geto-dacic

SERIE TIPOLOGICĂ

Pentru depozitele de obiecte se consemnează, dacă este cazul, apartenenţa la o serie tipologică cunoscută în literatura de specialitate.

Exemplu:
SERIE TIPOLOGICĂ:	Cincu-Suseni

AUTOR

Conţine numele celui care a realizat piesa sau/şi decoraţia ei (nume de meşter, de proprietar de atelier, de pictor etc.). Dacă nu se cunoaşte numele exact al autorului, dar se poate preciza atelierul sau şcoala din care face parte, se completează între paranteze termenii: (În MANIERA) sau (CERCUL), după numele artistului reprezentativ:

Exemple:
AUTOR:		Cassius
AUTOR:		Pictorul Frumoasei Doamne (în maniera) 

Dacă nu se cunoaşte autorul şi nici nu se pot face alte precizări, se completează: Necunoscut

ATELIER

Pentru depozitele de obiecte se consemnează numele atelierului, oraşului sau zonei unde au fost realizate piesele componente.

Exemplu:
ATELIER:	Micene

DATARE CEA MAI RECENTĂ PIESĂ (text)

Conţine datarea a celei mai recente piese din tezaur / depozit, exprimată liber: data calendaristică exactă (zi, lună, an), an, interval (de ani, secol: sferturi sau jumătăţi, secole).

Exemple:
Datare (text):		25.01.1956
Datare (text):		1890
Datare (text):		mijlocul secolului XIX
Datare (text):		sfârşitul secolului al XIX-lea - începutul secolului XX

Exemple:	
DATARE:		a doua jumătate a secolului al XVI-lea
DATARE:		117-138
DATARE:		circa 330-320 a. Chr.

AN DE ÎNCEPUT

Câmpul a fost adăugat în vederea unei viitoare selecţii pentru o precizare mai exactă a intervalului temporar al originii unui obiect de muzeu. Câmp care precizează anul de început al perioadei în care se presupune că a fost emisă piesa, atunci când nu cunoaştem datarea exactă.

Exemplu:
DATARE: 		primul sfert al secolului II p.Chr.
AN DE ÎNCEPUT: 	101

Tot în acest câmp, prin convenţie, s-a stabilit că se transcrie şi anul înscris pe piesă (datarea exactă), pentru a uşura căutarea pieselor datate care au un criteriu de selecţie Datarea.
În cazul pieselor emise înainte de anul 1 al erei creştine se trece întâi “-” lipit de prima cifră.

Exemplu:
DATARE: 		336-323 a. Chr.
AN DE ÎNCEPUT: 	-336

AN DE SFÂRŞIT

Câmpul a fost adăugat în vederea unei viitoare selecţii pentru o precizare mai exactă a intervalului temporar al originii unui obiect de muzeu. Câmp care precizează anul de sfârşit al perioadei în care se presupune că a fost emisă piesa, atunci când nu cunoaştem datarea exactă.

Exemplu:
DATARE: 		primul sfert al secolului II p.Chr.
AN ÎNCEPUT: 		101
AN SFÂRŞIT:		125

În cazul pieselor emise înainte de anul 1 al erei creştine se trece întâi “-” lipit de prima cifră.

Exemplu:
DATARE: 		336-323 a. Chr.
AN SFÂRŞIT:		 -323
Datare (text):		prima jumătate a secolului al XIX-lea
An de început:		1801
An de sfârşit: 		1850

Datare:		primul sfert al secolului XVIII
An de început: 		1701
An de sfârşit:  		1725

Datare:		sfârşitul secolului XVIII
An de început: 		1789
An de sfârşit:  		1800

Datare:		începutul secolului XVIII
An de început: 		1701
An de sfârşit:  		1711

Datare:		mijlocul secolului al XIX
An de început: 		1825
An de sfârşit:  		1875

DATARE CEA MAI TIMPURIE PIESĂ (text)

Conţine datarea a celei mai recente piese din tezaur / depozit, exprimată liber. 

Exemple:	
DATARE:		prima jumătate a secolului al XIX-lea
DATARE:		98-117
DATARE:		circa 336-323 a. Chr.

AN DE ÎNCEPUT

Se completaează ca şi în cazul datării a celei mai recente piese.

AN DE SFÂRŞIT

Se completaează ca şi în cazul datării a celei mai recente piese.

DESCRIERE

Acest câmp cuprinde inventarul depozitului sau structura tezaurului, cu precizarea numărului de piese.

Exemple:	
DESCRIERE:		

LOC DE DESCOPERIRE
JUDEŢ

Câmpul conţine denumirea judeţului / districtului de unde provine tezaurul / depozitul, în cazul în care aceasta este cunoscută.

LOCALITATE 

Conţine denumirea localităţii (satului sau oraşului) în care a fost descoperit tezaurul / depozitul, în cazul în care aceasta este cunoscută.

COMUNĂ

Câmpul conţine denumirea comunei de unde provine tezaurul / depozitul, în cazul în care aceasta este cunoscută.

PUNCT / ADRESĂ

Conţine denumirea punctului în care s-a descoperit tezaurul / depozitul, în cazul în care aceasta este cunoscută.

REPER

Conţine alte elemente de identificare a locului în care s-a descoperit tezaurul / depozitul.

ŢARĂ / ZONĂ

Conţine numele actual al ţării sau zonei în care a fost descoperit tezaurul / depozitul.
Acest câmp poate conţine denumirea zonei geografice de unde provine piesa fişată. 
Informaţia se referă la localizarea obiectului într-o arie geografică mai mare (atunci când nu cunoaştem localizări mai precise)
Există denumiri general acceptate ale marilor zone geografice pe care le putem folosi.

Exemple: 
Zonă geografică:	 Peninsula Balcanică 
Zonă geografică: 	Asia Mică
Zonă geografică: 	Europa Centrală
ŢARĂ / ZONĂ:		ROMÂNIA

PROVINCIE / REGIUNE

Câmpul conţine o localizarea mai precisă, menţionându-se denumirea regiunii actuale sau geografico-istorice de unde provine obiectul (dacă este cunoscută).

Exemple:
PROVINCIE / REGIUNE:		DOBROGEA
PROVINCIE / REGIUNE:		TRANSILVANIA

COD SIT

Cuprinde codul sitului în care a fost descoperit tezaurul / depozitul, conform Repertoriului Arheologic Naţional.

Exemple:
COD SIT:		68397.01
COD SIT:		65878.05

COD ANSAMBLU

Cuprinde codul ansamblului în care a fost descoperit tezaurul / depozitul, conform Repertoriului Arheologic Naţional.

Exemple:
COD ANSAMBLU:		65351.02.01
COD ANSAMBLU:		66772.03.03

COD COMPLEX

Cuprinde sigla complexului în care a fost descoperit tezaurul / depozitul.

Exemple:
COD COMPLEX:		CPL 1
COD COMPLEX:		M 123

COD CONSTRUCŢIE

Cuprinde codul construcţiei (monument istoric, rezervaţie arhitectonică, casă memorială) în care a fost descoperit tezaurul / depozitul.

Exemple:
COD CONSTRUCŢIE:		40B2043
COD CONSTRUCŢIE:		01B0998

CONDIŢIILE DESCOPERIRII

Conţine informaţii referitoare la condiţiile în care a fost descoperit tezaurul / depozitul.

Exemple:
CONDIŢIILE DESCOPERIRII:		descoperire întâmplătoare
CONDIŢIILE DESCOPERIRII:		săpătură sistematică 
CONDIŢIILE DESCOPERIRII:		periegheză 
CONDIŢIILE DESCOPERIRII:		necunoscute
CONDIŢIILE DESCOPERIRII:		sondaj

DESCOPERIT DE

Câmpul conţine numele descoperitorului.

Exemple:
DESCOPERITOR:		GHEORGHE IONESCU

DATA DESCOPERIRII

Câmpul se va completa cu data la care a fost descoperită piesa. Dacă nu se cunoaşte data precisă, se va completa anul sau intervalul de ani cel mai probabil.

Exemple:
DATA DESCOPERIRII:		20.06.2001
DATA DESCOPERIRII:		perioada interbelică
DATA DESCOPERIRII:		1971-1975

COORDONATE TOPO-STRATIGRAFICE

Conţine coordonatele topo-stratigrafice ale obiectelor descoperite în săpături arheologice; se completează cu următoarele sigle: S: = secţiune, CAS: = casetă, C: = carou, P: = profil, GR: = groapă, M: = mormânt, T: = tumul, L: = locuinţă de suprafaţă, B: = bordei, V: = vatră, TER: = terasă 	în următoarea ordine:
	- secţiune
	- carou, mormânt, tumul, locuinţă, casetă, etc.
	- adâncime, exprimată în centimetri (unitatea de măsură nu se mai completează), valoarea adâncimii fiind precedată de semnul minus ("-");
	- alte menţiuni privitoare la nivel, context, poziţie faţă de punctele cardinale sau de repere fixe etc.
Punctele cardinale se indică prin următoarele sigle, completate după valoarea reperului:
	E  = est			SE = sud-est
	V  = vest		SV = sud-vest
	N  = nord		NE = nord-est
	S  = sud		NV = nord-vest
	ST = stânga		DR = dreapta

Exemplu:
COORDONATE TOPO-STRATIGRAFICE: S:II;C:4;-85 (secţiune; carou; adâncime)
	
OBSERVAŢII

În acest câmp se fac precizări despre condiţiile de descoperire, despre importanţa tezaurului / depozitului etc.

CUVINTE CHEIE 

Cuprinde informaţii privitoare la subiect, funcţionalitate etc.

MOD DEŢINERE 

Se bifează pătratul corespunzător felului în care tezaurul / depozitul a ajuns la deţinătorul său actual.

Exemple:
•	achiziţie	
•	donaţie	
•	transfer	
•	cercetare	
•	custodie	
•	moştenire	
•	proprietate privată	

PROPRIETARI ANTERIORI 

Conţine numele şi prenumele proprietarilor anteriori.

Exemplu:
PROPRIETARI ANTERIORI:		PERICLE PAPAHAGI

DATA INTRĂRII

Conţine data intrării tezaurului / depozitului în posesia deţinătorului respectiv sau data achiziţionării obiectului;
Se completează sub forma: ZZ/LL/AAAA.

Exemplu:
DATA INTRĂRII:		20.06.2001
DATA INTRĂRII:		perioada interbelică
DATA INTRĂRII:		1971-1975

PREŢ ACHIZIŢIE

Conţine preţul la care a fost achiziţionat tezaurul / depozitul fişat, exprimat în lei.

Exemplu:
PREŢ ACHIZIŢIE:		2.000.000 lei

VALOARE NOMINALĂ 

Conţine valoarea nominală a tezaurului / depozitului.

LOC DE PĂSTRARE

Se menţionează locul de păstrare al tezaurului / depozitului. Pentru expunere permanentă: expoziţia, sala vitrina. Pentru depozit: depozitul, dulapul, eventual raftul şi cutia.

Exemplu:
LOC PĂSTRARE:		Cabinetul Numismatic, V. 12

STARE CONSERVARE 

Conţine menţionarea stării de conservare a piesei în momentul fişării.

BUN DE EXPUS

Acest câmp a fost prevăzut pentru a facilita alegerea pieselor care pot face parte dintr-o expoziţie, deoarece simpla consemnare a stării de conservare în câmpul respectiv (bun, foarte bun) nu sugerează destul de explicit. Un obiect, spre exemplu, poate avea o mare valoare istorică dar pentru că prezintă deteriorări sau are o dimensiune foarte mică nu poate face parte dintr-o expoziţie.

FIŞĂ CONSERVARE / RESTAURARE

Conţine numărul fişei de restaurare / conservare, în care obiectului fişat de noi este privit din punct de vedere al conservării sau restaurării menţionându-se în detaliu operaţiile (şi substanţele) prin care a trecut precum şi datele la care acestea au avut loc.

FOTO

Conţine numerele sub care sunt înregistrate fotografiile care reprezintă tezaurul / depozitul fişat.

DIAP. 

Conţine numerele sub care sunt înregistrate diapozitivele care reprezintă tezaurul / depozitul fişat.

CLIŞEU

Conţine numerele sub care sunt înregistrate clişeele care reprezintă tezaurul / depozitul fişat.

DESEN

Conţine numerele sub care sunt înregistrate desenele care reprezintă tezaurul / depozitul fişat.

SCHIŢĂ

Conţine numerele sub care sunt înregistrate schiţele care reprezintă tezaurul / depozitul fişat.

DIGITALĂ

Conţine numerele sub care sunt înregistrate fotografiile digitale care reprezintă tezaurul / depozitul fişat.

VIDEO

Conţine numărul casetei video care reprezintă tezaurul / depozitul fişat.

BIBLIOGRAFIE

Conţine fişa bibliografică a lucrării în care este publicat tezaurul / depozitul, cu indicarea paginii şi eventual a numărului sub care acesta se regăseşte.

Pentru cele nepublicate, în acest câmp se completează: “inedit”

ÎNTOCMIT

Conţine numele şi prenumele celui care a întocmit fişa.

DATA/SEMNĂTURA

Conţine data întocmirii fişei.
Se completează sub forma ZZ/LL/AAAA.

EXPERTIZAT / VERIFICAT

Conţine numele şi prenumele celui care a verificat fişa sau a expertizat tezaurul / depozitul în vederea clasării lui.

DATA/SEMNĂTURA

Conţine data verificării sau a expertizei.
Se completează sub forma ZZ/LL/AAAA.